Ministru kabineta rīkojuma projekta

**„Par neapbūvēta zemesgabala Kalna ielā 3, Priekuļos, Priekuļu pagastā, Priekuļu novadā, privatizācijas izbeigšanu” sākotnējās ietekmes novērtējuma ziņojums**

|  |  |
| --- | --- |
| I. Tiesību akta projekta izstrādes nepieciešamība | |
| 1. Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 14.panta pirmās daļas 2.punktā noteikts, ka Ministru kabinets pēc ekonomikas ministra priekšlikuma var pieņemt lēmumu par neapbūvēta zemesgabala privatizācijas izbeigšanu, ja valsts neapbūvēta zemesgabala izsole ir izsludināta divas reizes un neviens pretendents nav pieteicies pirkt šo zemesgabalu vai nav apstiprināts par pircēju.  Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 81.1 pantā noteikts, ka neapbūvēts zemesgabals pēc privatizācijas izbeigšanas nododams tai likumā noteiktajai institūcijai, kuru savā lēmumā par valsts īpašuma objekta privatizācijas izbeigšanu norādījis Ministru kabinets.  Ievērojot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajā daļā noteikto, ka valstij piederošā vai piekrītošā zeme, kas nav minēta šajā pantā, zemesgrāmatā ierakstāma uz valsts vārda Finanšu ministrijas vai citas ministrijas personā, ja to noteicis Ministru kabinets. |
| 2. Pašreizējā situācija un problēmas | Neapbūvēta zemesgabala ar kadastra apzīmējumu 4272 007 0606, Priekuļos, Cēsu rajona Priekuļu pagastā privatizācijas ierosinājums valsts akciju sabiedrībā „Privatizācijas aģentūra” (turpmāk – Privatizācijas aģentūra) reģistrēts privatizācijas ierosinājumu reģistrā 2006.gada 31.augustā ar Nr.2.3352.  Ar Ministru kabineta 2008.gada 8.jūlija rīkojumu Nr.388 „Par neapbūvēta zemesgabala Cēsu rajona Priekuļu pagastā, Kalna ielā 3, nodošanu privatizācijai” privatizācijai nodots neapbūvēts zemesgabals 0,4 ha platībā (zemes vienības kadastra apzīmējums 4272 007 0606) Cēsu rajona Priekuļu pagastā, Kalna ielā 3, nosakot privatizācijas paņēmienu – pārdošana izsolē par latiem.  Pēc neapbūvēta zemesgabala uzmērīšanas, Nekustamā īpašuma valsts kadastra informācijas sistēmā reģistrēts nekustamais īpašums Kalna ielā 3, Priekuļos, Priekuļu pagastā, Priekuļu novadā, nekustamā īpašuma kadastra Nr.4272 007 0003, zemes vienības kadastra apzīmējums 4272 007 0606, 0,3724 ha platībā (turpmāk – Zemesgabals).  Zemesgabals ar Cēsu zemesgrāmatas nodaļas tiesneša 2009.gada 4.decembra lēmumu ierakstīts Priekuļu pagasta zemesgrāmatas nodalījumā Nr.1000 0046 9265 uz Latvijas valsts vārda Privatizācijas aģentūras personā.  Ar 2010.gada 17.februāra aktu Zemesgabals pārņemts Privatizācijas aģentūras valdījumā no valsts akciju sabiedrības „Valsts nekustamie īpašumi”.  Paziņojums par Zemesgabala nodošanu privatizācijai ievietots laikrakstā „Latvijas Vēstnesis” 2010.gada 9.martā un laikrakstā „Druva” 2010.gada 12.martā. Personas, kurām ir prasījumi, kas attiecas uz privatizējamo Zemesgabalu, varēja tos pieteikt Privatizācijas aģentūrā līdz 2010.gada 9.aprīlim. Noteiktajā termiņā prasījumi un pretenzijas netika pieteiktas.  Privatizācijas aģentūras rīcībā nav informācijas par iesniegtām prasībām vai uzsāktām tiesvedībām, kas saistītas ar Zemesgabala privatizācijas procesu.  Nekustamā īpašuma valsts kadastra informācijas sistēmā reģistrētais Zemesgabala lietošanas mērķis – trīs, četru un piecu stāvu daudzdzīvokļu māju apbūve, kods 0702, platība 0,3724 ha. Saskaņā ar Priekuļu novada pašvaldības 2012.gada 29.marta izziņu Nr.3-7/797, pašvaldības noteiktais atļautais Zemesgabala lietošanas mērķis – daudzdzīvokļu māju apbūves zeme, kods 0702, ar platību 0,3724 ha.  Zemesgabals nav iznomāts.  Privatizācijas aģentūras valde 2010.gada 29.decembrī ar lēmumu Nr.196/950 „Par neapbūvēta valsts zemesgabala Kalna ielā 3, Priekuļos, Priekuļu pagastā, Priekuļu novadā, nekustamā īpašuma kadastra Nr.4272 007 0003, privatizācijas noteikumu apstiprināšanu” apstiprināja Zemesgabala privatizācijas noteikumus un noteica Zemesgabala nosacīto cenu (izsoles sākumcenu) 10 000 lati.  Publikācijas par Zemesgabala privatizācijas noteikumu apstiprināšanu, pretendentu pieteikšanās termiņu un izsoli ievietotas oficiālajā laikrakstā „Latvijas Vēstnesis” 2011.gada 4.janvārī un laikrakstā „Druva” 2011.gada 2.janvārī.  Izsludinātajā pretendentu pieteikšanās termiņā līdz 2011.gada 25.janvārim apliecinājumu privatizēt Zemesgabalu neiesniedza neviens pretendents.  Privatizācijas aģentūras valde 2012.gada 3.maijā ar lēmumu Nr.57/417 „Par neapbūvēta valsts zemesgabala Kalna ielā 3, Priekuļos, Priekuļu pagastā, Priekuļu novadā, nekustamā īpašuma kadastra Nr.4272 007 0003, privatizācijas noteikumu apstiprināšanu” apstiprināja jaunus Zemesgabala privatizācijas noteikumus un noteica Zemesgabala nosacīto cenu (izsoles sākumcenu) 10 000 lati.  Publikācijas par Zemesgabala privatizācijas noteikumu apstiprināšanu, pretendentu pieteikšanās termiņu un izsoli ievietotas oficiālajā laikrakstā „Latvijas Vēstnesis” 2012.gada 9.maijā un Priekuļu novada pašvaldības mājas lapā 2012.gada 9.maijā.  Izsludinātajā pretendentu pieteikšanās termiņā līdz 2012.gada 25.jūnijam apliecinājumu privatizēt Zemesgabalu neiesniedza neviens pretendents.  Privatizācijas aģentūras valde 2012.gada 11.jūlijā ar lēmumu Nr.84/629 „Par pieteikšanās termiņa neapbūvēta valsts zemesgabala Kalna ielā 3, Priekuļos, Priekuļu pagastā, Priekuļu novadā, nekustamā īpašuma kadastra Nr.4272 007 0003, privatizācijai atjaunošanu” atjaunoja pieteikšanās termiņu Zemesgabala privatizācijai.  Publikācijas par pieteikšanās termiņa Zemesgabala privatizācijai atjaunošanu un izsoli ievietotas oficiālajā laikrakstā „Latvijas Vēstnesis” 2012.gada 19.jūlijā un Priekuļu novada pašvaldības mājas lapā 2012.gada 16.jūlijā.  Izsludinātajā pretendentu pieteikšanās termiņā līdz 2012.gada 27.augustam apliecinājumu privatizēt Zemesgabalu neiesniedza neviens pretendents.  Privatizācijas pabeigšanas likuma 12.panta pirmajā daļā noteikts, ja neapbūvētu zemesgabalu privatizē ar pārdošanas metodi, piemēro privatizācijas paņēmienu – pārdošana izsolē, nepiemērojot pretendentu atlasi, un zemesgabala izsoles sākumcena ir tā parastā vērtība, kuru nosaka sertificēts nekustamā īpašuma vērtētājs.  Saskaņā ar nekustamā īpašuma vērtēšanai sertificētas sabiedrības ar ierobežotu atbildību „Resolution Valuations LV”, reģistrācijas Nr.40103216919, vērtējumu, Zemesgabala vērtība uz 2010.gada 14.maiju tika noteikta Ls 9 200. Veicot vērtējuma aktualizāciju, uz 2010.gada 8.septembri Zemesgabala vērtība noteikta Ls 9 200, savukārt uz 2010.gada 15.novembri – Ls 10 000. Saskaņā ar nekustamā īpašuma vērtēšanai sertificētas sabiedrības ar ierobežotu atbildību „Newsec Valuations LV”, reģistrācijas Nr.40103216919, 2011.gada 13.oktobra vērtējuma aktualizāciju, Zemesgabala vērtība tika noteikta Ls 10 000.  Ievērojot, ka Zemesgabala cena noteikta atbilstoši Privatizācijas pabeigšanas likuma 12.panta pirmajai daļai, Zemesgabala nosacīto cenu samazināt nav iespējams. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Ar Rīkojuma projektu ir paredzēts izbeigt valsts akciju sabiedrības „Privatizācijas aģentūra” valdījumā esošā neapbūvēta zemesgabala (zemes vienības kadastra apzīmējums 4272 007 0606) 0,3724 ha platībā privatizāciju un nodot minēto nekustamo īpašumu Finanšu ministrijas valdījumā. |
| 5. Projektā iesaistītās institūcijas | Privatizācijas aģentūra un Finanšu ministrija. |
| 6. Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu par neapbūvēta zemesgabala privatizācijas izbeigšanu, pamatojoties uz Privatizācijas pabeigšanas likuma 14.panta pirmās daļas 2.punktu. Šis jautājums neparedz ieviest izmaiņas, kas varētu ietekmēt sabiedrības intereses. |
| 7. Cita informācija | Nav. |

**Anotācijas II, III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. Projekta izpildē iesaistās institūcijas | Ministru kabineta rīkojuma projekta izpildi nodrošinās Privatizācijas aģentūra un Finanšu ministrija. | |
| 2. Projekta izpildes ietekme uz pārvaldes funkcijām | Projekts šo jomu neskar. | |
| 3. Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. | |
| 4. Projekta izpildes ietekme uz pārvaldes institucionālo struktūru.  Esošo institūciju likvidācija | Projekts šo jomu neskar. | |
| 5. Projekta izpildes ietekme uz pārvaldes institucionālo struktūru.  Esošo institūciju reorganizācija | Projekts šo jomu neskar. | |
| 6. Cita informācija | Nav. | |
| **Ekonomikas ministrs** | | | **D.Pavļuts** | |
| **Vīza: valsts sekretārs** | | | **J.Pūce** | |

18.03.2013. 14:29

1008

Dreija 67013163

Linda.Dreija@inbox.lv